Krakinukas
55°18′23″ š. pl. 25°33′23″ r. ilg.﻿ / ﻿55.30639°š. pl. 25.55639°r. ilg.﻿ / 55.30639; 25.55639 Krakinukas – ežeras Lietuvoje, Molėtų rajone, 4,5 km į šiaurės rytus nuo Toliejų, Poviliškio miške. Ežero ilgis iš pietvakarių į šiaurės rytus – 0,08 km, plotis – iki 0,06 km. Altitudė 164,8 m. Krantai žemi, pelkėti, ištisai apaugę medžiais ir krūmais. Į rytus už 80 m nuo ežero telkšo didesnis ežeras Krakinis, kiek atokiau į vakarus įsikūręs Kulionių kaimas. Krakinuko ežeras nenutekantis, priklauso Virintų ežero intako V-3 baseinui (Virintos upės baseinas).